**José Doroteo Arango Arámbula** (1878–1923), bedre kjent som **Francisco Villa** og især **Pancho Villa**, var en av de fremste lederne og mest kjente generalene i den meksikanske revolusjonen (1910–1920) som brøt ut mot diktatoren Porfirio Díaz. Villa var også guvernør av provinsen Chihuahua fra 1913 til 1914.

I revolusjonsårene opererte Villa primært i det nordlige Mexico, gjerne i områder i eller i nærheten av Chihuahua. Villa ble ofte omtalte som *El centauro del norte* («kentauren i nord») som følge av hans mange kavaleriangrep i tiden som general. Utallige gater og kvartaler i Mexico er oppkalt etter Villa.

Tidlig liv
----------

Villa var født 5. juni 1878 som José Doroteo Arango Arámbula, som sønn av to fattige bønder ved navn Agustín Arango og Micaela Arambula i nærheten av San Juan del Rio. Han var eldst av fem søsken og hjalp mye til i hjemmet, særlig etter at faren Agustín døde.

Da han fylte 16 år flyttet han til Chihuahua, men dro raskt hjem igjen. Han ble senere en lovløs og var med i en gruppe ledet av den da legendariske Ignacio Parra, en av datidens mest ettersøkte kriminelle. Han brukte navnet Orango under sin kriminelle virksomhet.

I 1902 ble han arrestert for å ha stjålet et muldyr og slått ned en annen person. Han ble spart for galgen fordi han kjente Pablo Valenzuela, en av Mexicos mektigste menn, men måtte gå inn i den meksikanske hæren. Han trivdes ikke der, og etter noen måneder deserterte han og dro tilbake til Chihuahua. I 1903 drepte han en militæroffiser og stjal hesten hans. Han var lenger ikke kjent som Orango, men Francisco «Pancho» Villa. Navnet var en hyllest til hans bestefar Jesus Villa. Han var også kjent blant venner som «La Cucaracha» (kakkerlakken).

Villa og hans tilhengere, som ble kalt *Villistas*, tok i bruk taktikk som propaganda og eksekusjonspelotonger mot sine fiender. De eksproprierte også land som de distribuerte til fattige landarbeidere, leilendinger og villa-soldater og i tillegg trykket de opp falske penger for å finansiere Villas hær. Mange av disse strategiene og taktiske trekkene ble senere tatt i bruk av andre utover på 1900-tallet.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Pancho-Villa-Mexican-revolutionary, besøkt 9. oktober 2017[Hentet fra Wikidata]
2. ↑   Gran Enciclopèdia Catalana, Gran Enciclopèdia Catalana-ID 0071019[Hentet fra Wikidata]
3. 1 2   Find a Grave, Find a Grave 11736, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6833rrf, besøkt 9. oktober 2017[Hentet fra Wikidata]
5. ↑  Frank McLynn, "Villa and Zapata", Basic Books, 2000, pg. 58
6. ↑  Guadalupe Villa y Rosa Helia Villa (eds.), *Retrato autobiográfico, 1894–1914*, Mexico City, Mexico: Universidad Nacional Autónoma de México: Taurus: Santillana
7. ↑  ^ a b c d e f g h i j k l m "Foreign News: The Cockroach". Time. 30 July 1923.

Eksterne lenker
---------------

* (en) Pancho Villa – kategori av bilder, video eller lyd på Commons Rediger på Wikidata
* (en) Pancho Villa på Internet Movie Database Rediger på Wikidata

* (en) Pancho Villa hos The Movie Database Rediger på Wikidata
* (en) Pancho Villa hos American National Biography Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** BNE
 |